Uskonosni majmuni

**Uskonosni majmuni** (***Catarrhini***) su, uz širokonosne majmune (*Platyrrhini*) jedna od dvije subdivisizije viših primata. Uključuju repate majmune Starog svijeta i velike majmune, od kojih se  potonji dalje dijele u male majmune ili gibone i velike majmune (*Hominidae*)  u kojima su  orangutani, gorile, čimpanze (uključujući i vrstu bonobo) i ljudi. Svi su porijeklom iz Afrike i Azije. Članovi ovog parvorda se nazivaju **katarini**.

## Opis
Determinantna razlika između novosvjetskih platirina (širokonosnih majmuna)  i starosvjetskih katarina (uskonosnih majmuna)  je oblik noseve. *Platyrrhini* (grč. *platu-* = ravan + *-rhin* = nos ) imaju nosnice koje usmjerene ustranu, dok *Catarrhini* (grč. *kata-* = dolje, ispod + *-rhin* =  nos) imaju nozdrve prema dolje. Catarrhini također nikada nemaju repove za prihvatanje, i imaju ravne nokte i nokte na nogama i cjevaste vantimpnske ušne kosti i osam, a ne dvanaest, premolara, što  im daje zubnu formulu:formulu:
*gornji = 2.1.2.3.
*donji= 2.1.2.3.

Većina vrsta skupine *Catarrhini* ispoljavaju značajan spolni dimorfizam i ne formiraju „bračne veze“.  Većina, ali ne i sve, vrsta žive u društvenim grupama. i imaju šake za hvatanje  (s izuzetkom dvonožnih ljudi) za hvatanje nogama.

Veliki majmuni – i u tradicionalnoj i u  filogenijskoj nomenklaturi – isključivo su vrste grupe *Catarrhini*. U tradicionalnoj upotrebi, **majmun** opisuje bilo bezrepe, velike, obično prizemne   vrste *Catarrhini*. "Veliki majmuni" mogu se naći kao dio zajedničkog imena tih vrsta, kao što je  berberski majmun (divlji makak). U filogenijskoj upotrebi, izraz majmun se odnosi samo na  natporodicu Hominoidea (Antropoidi). Ova grupa se  sastoji se od dvije porodice: *Hylobatidae* ili mali bezrepi majmuni ili giboni  i  *Hominidae* – veliki majmuni*, uključujući orangutane,  gorile, čimpanze i Homo sapiens sapiens, sa  izumrli rodovima, kao što su predljudski *Australopithecinae* i gigantski orangutanu srodni   *Gigantopithecus*.

## Evolucija i mogući preci
### Raniji nalazi i pretpostavke
Prema ranim nalazima, na jednoj od značajnijih raskrsnica u filogenetskoj diversifikaciji primata vjerovatno su se našli  oblici reda *Plesiadapiformes*, (sa porodicama *Plesiadapidae*, *Carpolestidae*, *Paromomydae*, *Picrodontidae* i *Saxonellidae*). Najstariji (oko 65 miliona godina) poznati protoprimat opisan je kao *Purgatorius*. Osim njega, od praprimata ovog reda, posebno su zanimljivi sjevernoamerički *Carpodaptes*, *Picrodus* i *Palaechton*, te evropski *Plesiadapis* i *Saxonella*. Postoje argumentirani nagovještaji (oblik lobanje i kutnjaka) da su se, nakon toga, iz općeg stabla praprimata, najprije izdvojili pralemuri, preko skupine koja je približno imala osobine oblika *Anagale* (oligocen, Mongolija).

Moguće je da prvi tarzoidi (avetnjaci) evoluirali iz neke grupe primitivnih lemura. Mnogo je, međutim, raširenije mišljenje da oni nikada nisu prošli kroz lemuroidnu fazu i da su se presudni događaji u filogenetičkoj diversifikaciji tarzijusa i lemura zbili nešto ranije, na rszini današnjim tupajama (*Tupaiidae*) sličnih  protoprimata.
Još uvijek nema pouzdanih podataka o zajedničkoj prošlosti repatih i majmuma Starog i Novog svijeta. Naime, fosili najprimitivnijih lemurolikih primata − (pralemura), svrstani su u pleistocenske *Adapidae*, dok su tarsiusoliki obuhvaćeni porodicom *Omomidae*, Fosili pripadnika ovih skupina su otkriveni sami u Holarktiku, pri čemu su *Adapidae* bile vezane za evroazijski područje, a *Omomidae* za američko kopno. Tipski predstavnici adapida su *Adapis* i *Pronycticebus*, a američkih − *Notarctus* i *Smilodectes*.

Sa paleontološke tačke gledišta, među omomidama najzanimljiviji *Omomis*, *Tetonius* (S. Amerika i *Necrolemur* (Evropa). Najbolje očuvani su ostaci oblika *Notharctus* i *Adapis*. Ta stvorenja su bila veličine današnjih lemura, ali nešto manje lobanjske zapremine i primitivnijeg zubala. Vjeruje se da je skupina adapida bila među precima ishodišne grane  današnjih majmuna Novog svijeta.
To posebno ubledljivo nagovještavaju njihove relacije sa fosilima (iz oligocena i miocena) praprimata iz J. Amerike, kao što su: *Branisella*, *Homunculus*, *Trembacebus*, *Dolichocebus*, *Stirtonia*, *Neosaimiri*, *Cebupithecia* i drugi.
Pronađeni su fosili tarzoidnih primata, koji ispoljavaju uočljiv uspon prema cinomorfnoj i antropomorfnoj konstituciji. Pretpostavlja se da svi majmuni Starog svijeta (*Cercopithecidae*,  *Hylobatidae*, *Pongidae* i *Hominidae*)  potiču iz grupe anatomski „uopćeno“ građenih pratazoida, kojima su, među ostalim, pripadali i oblici *Teilhardina* (oligocen Egipta). Među njima se *Apidium*,  *Moeripithecus* i *Oligopithecus* ( a nerijetko i *Parapithecus*) ubrajaju u neposredne fosilne pretke psetolikih majmuna, dok je ostalo otvoreno pitanje da li tu pripadaju i *Amphipithecus*  i  *Pondaungia* (gornji eocen Burme) ili bi ih trebalo uvrstiti u prelaznu fazu evolucije ka zajedničkim precima antropomorfnih majmuna.

U donjeoligocenskim slojevima Afrike, međutim, nađeni su fosilni ostaci primata koji su nedvojbeno imali niz osobina današnjih viših uskonosnih majmuna iz porodica *Hylobatidae* (giboni  i *Pongidae* (orangutani). Među takvim oblicima, redovno se pominju *Parapithecus* i *Aegyptopithecus*, sa zubalom kao u suvremenih bezrepih – velikih majmuna (orangutani, čimpanze i gorile), iako se prvopomenuti oblik često ubraja i u predačku skupini psetolikih repatih majmuna, a drugi u fosilni rod *Dryopithecus*. U direktne predačke forme čovjekolikih primata  svrstava se i gibonoliki *Propliopithecus*, od kojeg, vjerovatno preko oblika tipa *Limnopithecus* i *Pliopithecus* vode porijeklo današnji giboni. Međutim, prema nekim procjenama, propliopitek bi mogao biti i predak pomenutog egiptopiteka ili čak forma driopiteka, sa naglašenijim hominoidnim osobinama.

Prema najnovijim istračivanjima, skonosni majmuni su se odvojili od širokonosnih prije oko 35 miliona godina. Glavnina njihove divizije se pojavila prije oko 25 miliona godina, a  giboni su se (od velikih majmuna, uključujući i ljude)  izdvojili prije oko 15-19 miliona godina.

### Noviji nalazi mogućih predaka 
Maja 2005. otkrivena su tri nova  primatska  fosila na brdu *Bugti* (*Bugti Hill*) u Pakistanu. Smatra se da su ovi nalazi  zatvorili mnoge misterije o  prošlosti primata. Jedna od tih tajni je otkrivena 2001. godine, kada je otkriven rani primat *Bugtilemur*, što je osnažilo  pretpostavku da su lemuri došli iz Azije, a ne iz Afrike.

Tri praprimata:  *Bugtipithecus inexpectans*, *Phileosimias kamali*, i *Phileosimias brahuiorum* datiraju do oligocena prije 30 miliona godina – kada su majmni  dominirala samo  u Africi majmuni To su bile mali lemuri nalik uskonosnim majmunima koji su  napredovali u drevnim tropskim kišnim prašumama. Moguće je da su ovi  azijski oblici bili slijepa grana evolucije,tj. bočna  grana  grupe  *Eosimias*. Druga nova otkrića mogućih fosilnih  katarinolikih primata potiču iz Kine, Tajlanda i Burme.

Zanimljivo je zapaziti da pomenuti novi nalazi ne opovrgavaju ranije pretpostavke o azijskom porijeklu pralemura, nego ih učvršćuju novim materijalnim dokazima, opisujući nove „vrste“ u različitim dijelovima Azije (prva nalazišta su bila u Mongoliji).

## Klasifikacija
Uskonosni majmuni su se odvojili od širokonosnih prije oko 35 miliona godina. Glavnina njihove divizije se pojavila prije oko 25 miliona godina, a  giboni su se (od velikih majmuna, uključujući i ljude)  izdvojili prije oko 15-19 miliona godina.

* **Red Primates**
** Podred Strepsirrhini: lemuri, lori, etc.
** Podred Haplorhini: tarzijusi (avetnjaci), repati i bezrepi majmuni
*** Infrared Tarsiiformes
**** Familija *Tarsiidae*: tarzijusi (avetnjaci)
*** Infrared Simiiformes: simije ili viši primati
**** **Parvordo Catarrhini**
***** Superfamilija Cercopithecoidea, majmuni Starog svijeta
****** Familija Cercopithecidae: majmuni Starog svijeta
***** Superfamilija †Propliopithecoidea
****** Familija †Propliopithecidae (uključujući *Aegyptopithecus'')
***** Superfamilija †Saadanioidea
****** Familija †Saadaniidae
***** Superfamilija Hominoidea
****** Familija Hylobatidae: gibbons
****** Familija Hominidae: veliki majmuni (uključujući ljude)
**** **Parvordo Platyrrhini**: majmuni Novog svijeta

## Također pogledajte
*Čovjekoliki majmuni
*Veliki majmuni
*Giboni
*Orangutani
*Gorile
*Čimpanze
*Ljudi

## Reference
## Vanjski linkovi
* Primate Info Net
* Primates at Animal Diversity Web
* Primate Research Institute, Kyoto University
* High-Resolution Cytoarchitectural Primate Brain Atlases
* EUPRIM-Net: European Primate Network
* PrimateImages: Natural History Collection
* Tree of Life web project 

Kategorija:Primati
Kategorija:Majmuni
Kategorija:Ljudi